CELEX: 62011CN0137
Language: sk
Date: 2011-03-21 00:00:00
Title: Vec C-137/11: Návrh na začatie prejudiciálneho konania, ktorý podal Cour du travail de Bruxelles (Belgicko) 21. marca 2011 — Partena ASBL/Les Tartes de Chaumont-Gistoux SA

18.6.2011   
            
            
               SK
            
            
               Úradný vestník Európskej únie
            
            
               C 179/9
            
         Návrh na začatie prejudiciálneho konania, ktorý podal Cour du travail de Bruxelles (Belgicko) 21. marca 2011 — Partena ASBL/Les Tartes de Chaumont-Gistoux SA
   (Vec C-137/11)
   2011/C 179/15
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour du travail de Bruxelles
   
      Účastníci konania pred vnútroštátnym súdom
   
   
      Odvolateľka: Partena ASBL
   
      Odporkyňa: Les Tartes de Chaumont-Gistoux SA
   
      Prejudiciálne otázky
   
   
               1.
            
            
               Môže členský štát pri uplatňovaní článku 13 a nasl. nariadenia 1408/71 (1) a konkrétnejšie článku 14c v rámci právomoci, ktorá je mu priznaná pri stanovovaní podmienok uplatňovania režimu sociálneho zabezpečenia, ktorý zavádza pre samostatne zárobkovo činné osoby, považovať „riadenie spoločnosti, ktorá podlieha daňovej povinnosti v tomto štáte, zo zahraničia“ za výkon činnosti na svojom území?
            
         
               2.
            
            
               Je článok 3 ods. 1 štvrtý pododsek [kráľovského] nariadenia č. 38 z 27. júla 1967, ktorý upravuje režim samostatne zárobkovo činnej osoby v systéme sociálneho zabezpečenia, v súlade s právom Európskej únie a najmä so slobodou pohybu a pobytu zaručenou článkom 21 Zmluvy o fungovaní Európskej únie, ak osobe s pobytom v inom členskom štáte, ktorá zo zahraničia riadi spoločnosť podliehajúcu daňovej povinnosti v Belgicku, neumožňuje vyvrátiť domnienku, že sa na ňu uplatňuje režim samostatne zárobkovo činnej osoby v systéme sociálneho zabezpečenia, zatiaľ čo osoba oprávnená konať za takúto spoločnosť s pobytom v Belgicku, ktorá neriadi spoločnosť zo zahraničia, má možnosť túto domnienku vyvrátiť a predložiť dôkazy, že nevykonáva samostatnú zárobkovú činnosť v zmysle článku 3 ods. 1 prvého pododseku kráľovského nariadenia č. 38?
            
         
      (1)  Nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva (Ú. v. ES L 149, s. 2; Mim. vyd. 05/001, s. 35).